Limbažos

**PASKAIDROJUMA RAKSTS**

2016.gada 28.janvāra saistošajiem noteikumiem

Nr.4 „Grozījumi Limbažu novada pašvaldības 2009.gada 22.oktobra

saistošajos noteikumos Nr.85 „Kārtība, kādā Limbažu novada pašvaldība

sedz braukšanas izdevumus vispārējās pamatizglītības un

vidējās izglītības iestādēs izglītojamiem””

|  |  |
| --- | --- |
| **Paskaidrojuma**  **raksta sadaļas** | **Norādāmā informācija** |
| 1. Nepieciešamības pamatojums | Saskaņā ar Ministru kabineta 2015.gada 31.marta noteikumu Nr.153 „Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” 7. un 8.punktā minēto kategoriju pasažieri (ārpus pilsētas teritorijas dzīvojošajiem vispārējās pamatizglītības iestādēs izglītojamie un vispārējās vidējās izglītības iestādēs izglītojamie) biļeti iegādājas par pilnu maksu, un braukšanas izdevumus viņiem pašvaldības noteiktajā kārtībā sedz no attiecīgās pašvaldības budžeta. Šie Ministru kabineta noteikumi un Limbažu novada pašvaldības 2009.gada 22.oktobra saistošie noteikumi Nr.85 „Kārtība, kādā Limbažu novada pašvaldība sedz braukšanas izdevumus vispārējās pamatizglītības un vidējās izglītības iestādēs izglītojamiem” neparedz izdevumu kompensāciju profesionālās ievirzes izglītības iestādēs izglītojamiem. Tāda nosakāma šajos saistošajos noteikumos, veicot atbilstošus grozījumus. Saskaņā ar likuma „Par pašvaldībām” 43.panta pirmās daļas 13.punktu, dome ir tiesīga izdot saistošus noteikumus par citiem likumos un Ministru kabineta noteikumos paredzētajiem jautājumiem, bet saskaņā ar 43.panta trešo daļu, dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi.  Viena no pašvaldības autonomajām funkcijām ir likuma „Par pašvaldībām” 15.panta pirmās daļas 4.punktā noteiktā autonomā funkcija – gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.).  Saskaņā ar Sabiedriskā transporta pakalpojumu likuma 14.panta trešo daļu, pašvaldībām ir tiesības noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta. |
| 1. Īss satura izklāsts | Saistošie noteikumi izstrādāti, lai paredzētu profesionālās ievirzes izglītības iestādēs izglītojamiem izdevumu kompensāciju 100 % apmērā, kas saistīti ar braucieniem mācību gada laikā no dzīves vietas līdz izglītības iestādei un atpakaļ novada administratīvajā teritorijā, ja tie izmanto sabiedrisko transportu, kas pārvadā pasažierus. |
| 1. Informācija par plānoto ietekmi uz pašvaldības budžetu | Saistošie noteikumi nelielā apmērā ietekmēs pašvaldības budžetu. |
| 1. Informācija par plānoto ietekmi uz uzņēmējdarbības vidi pašvaldības teritorijā | Nav attiecināms. |
| 1. Informācija par administratīvajām procedūrām | Iedzīvotāji saistošo noteikumu piemērošanā var vērsties Limbažu novada pašvaldībā. |
| 1. Informācija par konsultācijām ar privātpersonām | Saistošo noteikumu izstrādē netika veiktas konsultācijas ar privātpersonām. |

Limbažu novada pašvaldības

Domes priekšsēdētājs D.Zemmers

**SAISTOŠIE NOTEIKUMI**

Limbažos

2016.gada 28.janvārī Nr.4

**APSTIPRINĀTI**

ar Limbažu novada domes

28.01.2016. sēdeslēmumu

(protokols Nr.3, 14.§)

*PRECIZĒTI*

*ar Limbažu novada domes*

*24.03.2016. sēdes lēmumu*

*(protokols Nr.6, 42.§)*

**Grozījumi Limbažu novada pašvaldības**

**2009.gada 22.oktobra saistošajos noteikumos Nr.85**

**„Kārtība, kādā Limbažu novada pašvaldība sedz braukšanas izdevumus vispārējās pamatizglītības un vidējās izglītības iestādēs izglītojamiem”**

*Izdoti saskaņā ar*

*Ministru kabineta 2009.gada 4.augusta noteikumu*

*Nr.872 „Noteikumi par pasažieru kategorijām, kuras ir tiesīgas*

*izmantot braukšanas maksas atvieglojumus maršrutu tīkla maršrutos” 12.punktu*

Izdarīt Limbažu novada pašvaldības 2009.gada 22.oktobra saistošajos noteikumos Nr.85 „Kārtība, kādā Limbažu novada pašvaldība sedz braukšanas izdevumus vispārējās pamatizglītības un vidējās izglītības iestādēs izglītojamiem” šādus grozījumus:

1. Izteikt nosaukumu šādā redakcijā:

„Par kārtību, kādā Limbažu novada pašvaldība sedz braukšanas izdevumus vispārējās pamatizglītības, vidējās izglītības un profesionālās ievirzes izglītības iestādēs izglītojamiem”;

1. Izteikt tiesisko pamatojumu šādā redakcijā:

„Izdoti saskaņā ar likuma „Par pašvaldībām” 43.panta trešo daļu, Ministru kabineta 2015.gada 31.marta noteikumu Nr.153 „Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” 10.punktu”;

1. Papildināt ar 2.3.1punktu šādā redakcijā:

„2.3.1 Profesionālās ievirzes izglītības iestādēs izglītojamiem ir tiesības saņemt kompensāciju 100 % apmērā, kas saistīti ar braucieniem mācību gada laikā no dzīves vietas līdz izglītības iestādei un atpakaļ novada administratīvajā teritorijā, ja tie izmanto sabiedrisko transportu, kas pārvadā pasažierus:

2.3.1.1 reģionālajā starppilsētu nozīmes maršrutā;

2.3.2.1 reģionālajā vietējās nozīmes maršrutā.”.

1. Aizstāt 3.1.punktā vārdu savienojumu „mācību iestādē” ar vārdu savienojumu „izglītības iestādē”.

Limbažu novada pašvaldības

Domes priekšsēdētājs D.Zemmers